
ЕУРАЗИЯЛЫҚ ЭКОНОМИКАЛЫҚ КОМИССИЯ
КЕҢЕС


ШЕШІМ

	2026 жылғы «27» сәуір
	         № 43  
	   Мәскеу қаласы



Медициналық бұйымдар сапасының менеджменті жүйесін 
оларды қолданудың ықтимал тәуекеліне қарай енгізуге, 
қолдауға және бағалауға қойылатын талаптарға өзгерістер енгізу туралы 
	
2014 жылғы 29 мамырдағы Еуразиялық экономикалық одақ туралы шарттың 31-бабының 2-тармағына, 2014 жылғы 23 желтоқсандағы Еуразиялық экономикалық одақ шеңберіндегі медициналық бұйымдар (медициналық мақсаттағы бұйымдар мен медициналық техниканың) айналысының бірыңғай қағидаттары мен қағидалары туралы келісімнің   6-бабының 1-тармағына және Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентіне № 1 қосымшаның    107-тармағына сәйкес Еуразиялық экономикалық комиссия Кеңесі шешті:
1. Қосымшаға сәйкес Еуразиялық экономикалық комиссия Кеңесінің 2017 жылғы 10 қарашадағы № 106 шешімімен бекітілген Медициналық бұйымдар сапасының менеджменті жүйесін оларды қолданудың ықтимал тәуекеліне қарай енгізуге, қолдауға және бағалауға қойылатын талаптарға өзгерістер енгізілсін.
2. Осы Шешім ол ресми жарияланған күнінен бастап күнтізбелік     30 күн өткен соң күшіне енеді.

Еуразиялық экономикалық комиссия Кеңесінің мүшелері:


	Армения Республикасынан
	Беларусь Республикасынан
	Қазақстан Республикасынан
	Қырғыз
Республикасынан
	Ресей
Федерациясынан

Еуразиялық экономикалық комиссия Кеңесінің
2026 жылғы 27 сәуірдегі № 43 шешіміне
ҚОСЫМША
    

Медициналық бұйымдар сапасының менеджменті жүйесін оларды қолданудың ықтимал тәуекеліне қарай енгізуге, қолдауға және бағалауға қойылатын талаптарға енгізілетін
ӨЗГЕРІСТЕР


[bookmark: Par48]1. 3-тармақтың төртінші абзацының күші жойылды деп танылсын.
2. 12-тармақтың бірінші абзацы «медициналық бұйымды өндіруші» деген сөздерден кейін «немесе оның уәкілетті өкілі» деген сөздермен толықтырылсын.
3. 14-тармақтың «а» тармақшасы «медициналық бұйымды өндірушіден» деген сөздерден кейін «немесе оның уәкілетті өкілінен» деген сөздермен толықтырылсын.
4. 18-тармақтың екінші абзацы «медициналық бұйымдарды өндірушілердің» деген сөздерден кейін «немесе олардың уәкілетті өкілдерінің» деген сөздермен толықтырылсын, «медициналық бұйымды өндіруші» деген сөздерден кейін «немесе оның уәкілетті өкілі» деген сөздермен толықтырылсын.
5. 23-тармақтың бірінші абзацында:
а) мәтін бойына «медициналық бұйымды өндіруші» деген сөздерден кейін «немесе оның уәкілетті өкілі» деген сөздермен толықтырылсын;
б) «тексеруші ұйым» деген сөздер «тексеруші ұйымнан» деген сөздермен ауыстырылсын.
6. 24-тармақ мынадай мазмұндағы абзацтармен толықтырылсын:
«Медициналық бұйымдарды өндірушімен келісімшарт бойынша өнімді немесе көрсетілетін қызметтерді жеткізуші болып табылатын өндірістік алаңды тексеру осы алаңда жүзеге асырылатын процестермен шектеледі.
Егер стерильдеу процесі жүзеге асырылатын осы алаң туралы мәліметтерді қамтитын тексеру нәтижелері туралы есеп қолданылатын кезеңде осы стерильдеу әдісі үшін сапа менеджментінің жүйесін бағалау бұрын осы Талаптарға сәйкес кез келген медициналық бұйымды өндіруді тексеру кезінде жүргізілген жағдайда, медициналық бұйымды өндірушімен келісімшарт бойынша (тиісті функцияны аутсорсингке беру кезінде) стерильдеу процесі жүзеге асырылатын өндірістік алаң үшін өндіріс жағдайын бағалау жүргізілмейді. 
Мұндай жағдайда медициналық бұйым үшін стерильдеу процесіне қойылатын валидацияланған талаптардың орындалуын тексеру тексеруші ұйымның стерильдеу процесі жүзеге асырылатын алаңға шықпай стерильдеу процесі бойынша жазбалар мен медициналық бұйымды өндіруші ұсынған құжаттардың көшірмелері негізінде жүзеге асырылады.
Уәкілетті органға (сараптама ұйымына) медициналық бұйымды тіркеу және оған сараптама жүргізу туралы өтініштерді беру кезінде медициналық бұйымның тіркеу дерекнамасына өзгерістер енгізу туралы өтініш немесе медициналық бұйымның тіркеу дерекнамасына өзгерістер енгізу туралы өтініш медициналық бұйымды өндірушіні тексеру нәтижелері туралы есеп те, стерильдеу процесі жүзеге асырылатын алаң туралы мәліметтерді қамтитын тексеру нәтижелері туралы есеп те хабарлау тәртібімен жарамды болуы тиіс.».
7. 35-тармақтың екінші абзацы мынадай редакцияда жазылсын:
«Медициналық бұйымды өндіруші немесе оның уәкілетті өкілі мынадай құжаттарды ұсына отырып, өндіріске алдыңғы тексеру жүргізу нәтижелері туралы есептің қолданылу мерзімі аяқталғанға дейін 90 жұмыс күнінен кешіктірмей өндіріске мерзімдік (жоспарлы) тексеру жүргізу туралы өтінішпен кез келген тексеруші ұйымға жүгінуге құқылы:».
8. 36-тармақта:
а) бірінші абзацта мәтін бойына «медициналық бұйымды өндіруші» деген сөздер «медициналық бұйымды өндіруші немесе оның уәкілетті өкілі» деген сөздермен ауыстырылсын;
б) бірінші абзацтан кейін мынадай мазмұндағы абзацпен толықтырылсын:
«Өндіріске мерзімдік (жоспарлы) тексеруді ұйымдастыру және жүргізу мерзімі медициналық бұйымды өндірушімен немесе оның уәкілетті өкілімен тиісті шарт жасалған  күннен бастап жиынтығында 90 жұмыс күнінен аспауы тиіс.»;
в) екінші абзац «медициналық бұйымды өндірушіні» деген сөздерден кейін «немесе оның уәкілетті өкілін» деген сөздермен толықтырылсын.
9. 40-тармақта: 
а) бірінші абзац «Медициналық бұйымдарды өндіруші» деген сөздерден кейін «немесе оның уәкілетті өкілі» деген сөздермен толықтырылсын;
б) «г» тармақша мынадай редакцияда жазылсын:
«г) Еуразиялық экономикалық комиссия Кеңесінің 2016 жылғы       12 ақпандағы № 46 шешімімен бекітілген Медициналық бұйымдарды тіркеу және олардың қауіпсіздігінің, сапасы мен тиімділігінің сараптамасы қағидаларына сәйкес тіркелген медициналық бұйымдардың сапа менеджменті жүйесін енгізгенін растау (егер Одақ шеңберінде медициналық бұйымдарды тіркеу рәсімі барысында осы сапа менеджменті жүйесінің осы Талаптарға сәйкестігін бағалау жүргізілмеген жағдайда).
Өндіріске жоспардан тыс тексеруді ұйымдастыру және жүргізу мерзімі медициналық бұйымды өндірушімен немесе оның уәкілетті өкілімен тиісті шарт жасалған күннен бастап жиынтығында 90 жұмыс күнінен аспауы тиіс.».
10. 41-тармақ мынадай редакцияда жазылсын:
«41. Осы Талаптардың 40-тармағының «а» – «в» тармақшаларында көрсетілген мақсаттарда өндіріске жоспардан тыс тексеру жүргізу нәтижелері бойынша тексеруші ұйым осы Талаптардың 40-тармағының «г» тармақшасында көрсетілген мақсаттарда № 7 қосымшаға сәйкес нысан бойынша, – осы Талаптарға № 4 қосымшаға сәйкес нысан бойынша есепті ресімдейді.
Осы Талаптардың 40-тармағының «а» – «в» тармақшаларында көрсетілген мақсаттарда ресімделген есеп өндірісті бастапқы немесе мерзімдік (жоспарлы) тексеру нәтижелері туралы есептің қолданылу мерзімі аяқталғанға дейен, осы Талаптардың 40-тармағының «г» тармақшасында көрсетілген мақсаттарда ресмделген есеп – ол берілген күннен бастап 3 жыл ішінде жарамды.».
11. Көрсетілген Талаптарға № 4 қосымшаның 3.1-тармағы «, тіркеу туралы мәліметтер (нөмірі, күні)» деген сөздермен толықтырылсын.
12. Көрсетілген Талаптарға № 5 қосымшада: 
а) 1-тармақтың «е» тармақшасында «орындаудың ықтимал нұсқаларының» деген сөздер «модельдерінің (маркаларының)» деген сөздермен ауыстырылсын;
б) 15-тармақта «өндіруші ұйымда» деген сөздер «өндірушіде» деген сөзбен ауыстырылсын.
13. Көрсетілген Талаптарға № 6 қосымшаның 3.1-тармағы және № 7 қосымшасының 3.1-тармағы «, тіркеу туралы мәліметтер (нөмірі, күні)» деген сөздермен толықтырылсын.
14. Көрсетілген Талаптарға № 8 қосымшаның 3-тармағында             7-позициядағы кестеде «қолданудың әлеуетті тәуекелінің 3-сыныбы» деген сөздер «қолданылуы бойынша» деген сөздермен ауыстырылсын.

